關羽弗疑有它，更削減荊州守軍北上，讓荊州守備薄弱。建安二十四年十一月（219年末），孫權乃潛軍奇襲，使陸遜搭呂蒙為前部，隔手攻克爻公安、南郡，陆逊領宜都太守，拜抚边将军，封华亭侯。吕蒙追杀关羽个同时，陸遜由別路進軍，攻破脫房陵、南乡等場許，諸城長吏及蠻夷君長皆降。伊歇荊州士人初降服，仕路弗通，陸遜乃末上疏孫權話：「今荊州始定，人物未達，臣愚慺慺，乞普加覆載抽拔之恩。令并獲自進，然后四海延頸，思歸大化。」昰個舉措成功拉攏部分荊州人士个歸附，攏絡爻荊州人心，箇也間接造成日後劉備征吳辰光難以成功策動荊州各勢力響應蜀軍个原因之一。孫權後封遜為右護軍、鎮西將軍，進封婁侯，官职已在吕蒙之上。